
	  Svrha dokumenta
	Donosi se nova Odluka o nerazvrstanim cestama na području Općine Punat radi zamjene Odluke o nerazvrstanim cestama („Službene novine Primorsko-goranske županije” broj 12/12), koja je donesena 2012. godine. Od donošenja te Odluke Zakon o cestama više je puta izmijenjen i dopunjen, a doneseni su i brojni podzakonski propisi koji utječu na pravni režim nerazvrstanih cesta, njihovo evidentiranje, upravljanje i održavanje. Zbog toga je bilo nužno donijeti novu, sveobuhvatnu odluku.
Zakonom o cestama izričito je propisana obveza jedinice lokalne samouprave da vodi jedinstvenu bazu podataka o nerazvrstanim cestama na svom području. Za razliku od dosadašnje Odluke, koja nije sadržavala takvu bazu niti grafički prikaz, nova Odluka kao svoj sastavni dio uključuje jedinstvenu bazu podataka o nerazvrstanim cestama s grafičkim prilogom. Baza je izrađena na temelju Zakona o cestama („Narodne novine” broj 84/11, 22/13, 54/13, 148/13, 92/14, 110/19, 144/21, 114/22, 4/23, 133/23 i 156/25) te služi kao osnova za upis nerazvrstanih cesta u službene evidencije, praćenje njihova stanja i učinkovito planiranje održavanja i ulaganja.
U listopadu 2024. godine proveden je terenski pregled radi prikupljanja potrebnih podataka, nakon čega je tvrtka Digitalni prostor d.o.o., Milutina Barača 7, Rijeka, izradila bazu nerazvrstanih cesta. Prikupljeni podaci integrirani su u geografski informacijski sustav (GIS). Registrom nerazvrstanih cesta evidentirano je 140 nerazvrstanih cesta, pri čemu su svakoj cesti pridruženi podaci o nazivu, opisu, naselju i duljini. Time se po na području Općine Punat uspostavlja cjelovit i ažuran registar nerazvrstanih cesta.
U odnosu na Odluku iz 2012. godine, nova Odluka donosi niz važnih novina, od kojih su najznačajnije:
Uspostava jedinstvene baze podataka o nerazvrstanim cestama
Za razliku od dosadašnje Odluke, nova Odluka u Prilogu I. sadrži jedinstvenu bazu podataka o nerazvrstanim cestama s grafičkim prikazom. To omogućuje precizno evidentiranje, praćenje stanja i planiranje ulaganja u nerazvrstane ceste te predstavlja temelj za njihov upis u zemljišne knjige i druge službene evidencije.
Detaljnije uređenje upravljanja i održavanja
Nova Odluka razrađuje poslove redovnog i izvanrednog održavanja, uključujući zimsku službu, na način koji je usklađen s važećim Zakonom o cestama. Preciznije su definirane obveze izvođača radova održavanja, obveze vlasnika i ovlaštenika zemljišta uz nerazvrstane ceste te ovlasti komunalnog redara u provedbi nadzora.
Jasno definirani uvjeti priključka na nerazvrstane ceste
U odnosu na dosadašnju Odluku, nova Odluka detaljnije uređuje postupak izdavanja rješenja za priključak na nerazvrstanu cestu, uvjete tehničke dokumentacije, obvezu sanacije nastalih oštećenja te instrumente osiguranja za sanaciju šteta (bjanko-zadužnica, neopoziva bankarska garancija, novčani polog).
Uvođenje naknada za prekomjernu uporabu i izvanredni prijevoz
Nova Odluka po prvi put uvodi sustav naknada za prekomjernu uporabu nerazvrstanih cesta i izvanredni prijevoz. Naknada se obračunava prema količini prevezenog materijala i masi vozila, uz paušalnu naknadu za jednokratne dopreme i otpreme. Osim toga, propisana je i naknada za privremeno zauzimanje i zatvaranje nerazvrstanih cesta te naknada za njihovo prekopavanje.
Detaljnija pravila o prekopavanju nerazvrstanih cesta
Nova Odluka uređuje postupak izdavanja rješenja za prekopavanje nerazvrstanih cesta, uključujući uvjete sanacije, rokove i tehničke standarde. Posebno je značajna odredba kojom se prekopavanje novoizgrađenih ili rekonstruiranih nerazvrstanih cesta u roku od pet godina od izvedenih radova dopušta samo uz obvezu potpune obnove kolničke konstrukcije u zoni prekopa.

	Opći akt

	Naziv nacrta zakona, drugog propisa ili akta

	Koji su predstavnici zainteresirane javnosti bili uključeni u postupak izrade odnosno u rad stručne radne skupine za izradu nacrta?

	Je li nacrt bio objavljen na internetskim stranicama ili
na drugi odgovarajući način?
Ako jest, kada je nacrt objavljen, na kojoj internetskoj stranici i koliko je vremena ostavljeno za savjetovanje?
Ako nije,zašto?
	   DA
	 
  www.punat.hr

	
	 
	
https://www.punat.hr/node/2315

	
	 
	 
Od 27. kolovoza – 26. rujna 2026. godine

	
	 

	Koji su predstavnici zainteresirane javnosti dostavili svoja očitovanja?
	Pristigla je jedna primjedba na prijedlog odluke:
- Odvjetničko društvo Čajkovski i Beg j.t.d.

	Razlozi neprihvaćanja pojedinih primjedbi zainteresirane javnosti na određene odredbe nacrta
	Odvjetničko društvo Čajkovski i Beg j.t.d. u svojoj primjedbi/prijedlogu predložilo je da se Prilog  (Popis nerazvrstanih cesta na području Općine Punat), dopuni na način da se nerazvrstana cesta –Put za Švarču u dužini 178,30 m na dijelu z.č. 9038/3 k.o. Punat uvrsti u Popis koji je u smislu čl. 5.st. 4. Prijedloga sastavni dio buduće Odluke o nerazvrstanim cestama na području Općine Punat. Međutim, ne prihvaća se primjedba/prijedlog budući da Registar nerazvrstanih cesta iz 2015. godine nikada nije donesen odnosno usvojen od strane nadležnih tijela Općine Punat nego se isti vodio kao evidencija. Općina Punat nakon poduzetih radnji (2017. i 2023. godine), došla je u posjed dokumenata kojom je utvrđeno da radove na predmetnom zemljištu nije izvodila općina nego trgovačko društvo koje je i vlasnik zemljišta te iz tog razloga ista nije uvrštena u Jedinstvenu bazu podataka o nerazvrstanim cestama.

	 Troškovi provedenog savjetovanja
	Nije primjenjivo


 














